CELEX: E2015P0026
Language: fi
Date: 2015-11-04 00:00:00
Title: Fürstliches Obergerichtin 4. marraskuuta 2015 esittämä pyyntö saada EFTAn tuomioistuimelta neuvoa-antava lausunto rikosasiassa A:ta vastaan (Asia E-26/15)

22.12.2016   
            
            
               FI
            
            
               Euroopan unionin virallinen lehti
            
            
               C 480/6
            
         Fürstliches Obergerichtin 4. marraskuuta 2015 esittämä pyyntö saada EFTAn tuomioistuimelta neuvoa-antava lausunto rikosasiassa A:ta vastaan
   (Asia E-26/15)
   (2016/C 480/08)
   Fürstliches Obergericht (Liechtensteinin ruhtinaskunnan muutoksenhakutuomioistuin) on esittänyt EFTAn tuomioistuimelle 4. marraskuuta 2015 päivätyllä kirjeellä pyynnön neuvoa-antavan lausunnon saamiseksi rikosasiassa A:ta vastaan. Pyyntö saapui tuomioistuimen kirjaamoon 9. marraskuuta 2015 ja koskee seuraavia kysymyksiä:
   
               1.
            
            
               Onko rahoitusjärjestelmän käytön estämisestä rahanpesutarkoituksiin sekä terrorismin rahoitukseen 26 päivänä lokakuuta 2005 annettua Euroopan parlamentin ja neuvoston direktiiviä 2005/60/EY tulkittava siten, että kyseisen direktiivin 2 artiklan 1 kohdan 3 alakohdan c alakohdassa ja 3 artiklan 7 kohdan b alakohdassa tarkoitettuihin ”huolto-omaisuus- (trust) ja yrityspalvelujen tuottajiin” sovelletaan direktiivin 8 artiklan 1 kohdan a alakohdan ja 9 artiklan 1 ja 6 kohdan mukaista velvollisuutta tarkistaa asiakkaan henkilöllisyys yksinomaan niiden sijoittautumisjäsenvaltion lainsäädännön mukaisesti?
            
         
               2.
            
            
               Jos ensimmäiseen kysymykseen vastataan kieltävästi, millä kriteereillä määritetään, ovatko ”huolto-omaisuus- (trust) ja yrityspalvelujen tarjoajat” velvollisia suorittamaan direktiivin 8 artiklan 1 kohdan a alakohdan ja 9 artiklan 1 ja 6 kohdan mukaisen asiakkaan henkilöllisyyden tarkistamisen toisen jäsenvaltion lainsäädännön mukaisesti?
            
         
               3.
            
            
               Pätevätkö vastaukset kysymyksiin 1 ja 2 myös silloin, kun yritys, jolle hallinnollisia palveluja tarjotaan, ei ole sijoittautunut mihinkään jäsenvaltioon?